**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**. Της Πανελλήνιας Ομοσπονδίας Ενώσεων Υπαλλήλων Πυροσβεστικού Σώματος .**

Τηλ.: **6978520351 - 6974881331,** fax: **2674022211,** website: [**www.eakp.gr**](http://www.eakp.gr)**,** email: **info@eakp.gr**

 **Αθήνα 6 Απριλίου 2020**

**ΑΝΑΚΟΙΝΩΣΗ**

**Συμπαράσταση και αλληλεγγύη στον αγώνα των υγειονομικών**

**Συναδέλφισσες – Συνάδελφοι,**

Η Ενωτική Αγωνιστική Κίνηση Πυροσβεστών με αφορμή την παγκόσμια ημέρα υγείας η οποία «εορτάζεται» φέτος μέσα σε μια πραγματικά τραγική συγκυρία για όλο τον πλανήτη, εκφράζει την αλληλεγγύη της προς τους χιλιάδες εργαζόμενους στον κλάδο της υγείας, γιατρούς και νοσηλευτικό προσωπικό, που δίνουν μια πραγματικά άνιση μάχη ενάντια στην πανδημία του κορονοϊού.

Οι αντιξοότητες που αντιμετωπίζουν δεν έχουν να κάνουν μόνο με την ιδιαιτερότητα της πανδημίας, αλλά και με τις διαχρονικές αντιλαϊκές πολιτικές στο χώρο της υγείας με τη πλήρη αποδόμηση του δημοσίου χαρακτήρα της.

Η παράταξή μας που πάντα πρόβαλε το αίτημα της αποκλειστικά δημόσιας και δωρεάν υγείας με ελεύθερη πρόσβαση για όλο το λαό ενώνει τη φωνή της με το ιατρικό και νοσηλευτικό προσωπικό και απαιτεί, εδώ και τώρα να γίνουν επιτέλους αποδεκτά τα αιτήματα τους για προσλήψεις με το απαραίτητο προσωπικό όλων των ειδικοτήτων, άμεση επίταξη όλων των ιδιωτικών δομών υγείας, χορήγηση όλων των απαραίτητων μέσων για την προστασία της υγείας.

Συναδέλφισσες συνάδελφοι, όσο το ύψιστο αγαθό της υγείας αντιμετωπίζεται σαν εμπόρευμα κανείς δεν είναι ασφαλής ακόμα και σε «κανονικές συνθήκες» και αυτό είναι κάτι που το βιώνει ο καθένας μας καθημερινά!!!

**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**